Лъэпкъым и хъугъуэфIыгъуэр зыгъэбэгъуа
Нало Заур псэужамэ, илъэс 85-рэ ирикъунут. щIэныгъэлI, жылагъуэ лэжьакIуэ цIэрыIуэ, Кавказ филологиемрэ этнокультурологиемрэ куэд хэзылэжьыхьа IэщIагъэлIхэм ящыщ зыщ Абхъаз Республикэм щэнхабзэмкIэ, КъБР-м щIэныгъэхэмкIэ щIыхь зиIэ я лэжьакIуэ, цIыхубэ тхакIуэ Нало Заур.
Лъэныкъуэ куэдкIэ Iэзагъышхуэ зыбгъэдэлъа, лъэпкъым и къуэ пэжу гъащIэ гъуэгуанэм ирикIуа, цIыхубэм къызэрацIыхуа и IэдакъэщIэкIхэмрэ и щIэныгъэмрэ нэмыщI, Iущагъышхуэ бгъэдэлъу, жьакIуэу псэуа ди нэхъыжьыфIыр зэи лъэпкъым щыгъупщэнукъым.
Бадзэуэгъуэм и 15-р къыщалъхуа махуэт Заур. БлэкIа зэманым иту дытепсэлъыхь щхьэкIэ, ар зи гуащIэр зэи IэщIыб ямыщIын цIыху щэджащэщ, къыщIэнахэр сыт щыгъуи лъэпкъым къыхуэщхьэпэну хъугъуэфIыгъуэщ.
Налом и гъащIэмрэ и гуащIэмрэ теухуауэ мы махуэхэм къыдэкIынущ «Адыгэ псалъэм» щIыгъу газет щхьэхуэ.
